
HOTĂRÂRE

privind examinarea prealabilă a dosarelor de participare
la concursul pentru funcţia de Director
al Radiodifuziunii IPNA Compania „Teleradio-Moldova”
În conformitate cu prevederile art.56 alin.(6), art.58 lit.f), art.61 alin.(1)-(2) din Codul audiovizualului al Republicii Moldova şi în baza p.12 din Regulamentul ad-hoc cu privire la desfăşurarea concursului pentru suplinirea funcţiei de director al televiziunii IPNA Compania „Teleradio-Moldova”, aprobat prin Hotărârea Consiliului de Observatori nr.20 din 11.02.2016 cu privire la anunţarea concursului pentru funcţia de director al Radiodifuziunii IPNA Compania „Teleradio-Moldova”,
Consiliul de Observatori în urma examinării informației privind dosarele de participare la concurs,

CONSTATĂ:

1. Candidații la concurs în număr de 3 persoane – Petcu Adrian, Gheorghișenco Veaceslav și Țurcanu Vladimir, au prezentat:

a) Cererea de participare la concurs, adresată Consiliului de Observatori.

b) Copia buletinului de identitate.

c) Cazier juridic valabil

d) CV-ul candidatului (inclusiv în format electronic).

e) Copia diplomei de studii superioare.

f) Copia carnetului de muncă, drept  dovadă de întrunire de către participantul la concurs a exigenţelor, prevăzute pentru numirea în funcţie.

g) Declaraţia participantului la concurs cu privire la absenţa incompatibilităţilor pentru numirea în funcţie sau declaraţia de a le înlătura.

h) Declaraţia participantului la concurs, pe proprie răspundere, vizând veridicitatea datelor conţinute în dosarul de participare la concurs.

i) Proiectul de intenţie privind gestionarea-dezvoltarea radiodifuziunii în perioada 2016-2021 (inclusiv în format electronic). Volumul maxim – 5 (cinci) pagini, Times New Roman, font 14, interval 1,5.

2. Secretarul Consiliului de Observatori a asigurat plasarea pe web pe data de 4 martie 2016 – ultima zi de înregistrare a dosarelor de participare la concurs – a CV-urilor și proiectelor de intenţie privind gestionarea-dezvoltarea radiodifuziunii în perioada 2016-2021.
HOTĂRĂŞTE:

1. Se acceptă în concurs candidații care au depus dosarele complete – Petcu Adrian, Gheorghișenco Veaceslav și Țurcanu Vladimir.
2. Prezenta hotărâre intră în vigoare în ziua adoptării.
Prezenta hotărâre a fost adoptată unanim, cu votul a 8 membri ai Consiliului de Observatori prezenţi la şedinţă. „PRO”: 8 voturi (D.Deleu; L.Gurez; L.Călugăru; V.Țapeș; L.Vasilache, P. Grozavu; S. Nistor; N.Spătaru)

